
URDHËR  

Nr. 793, datë 3.8.2026

PËR DISA MASA MBROJTËSE NDAJ SËMUNDJES SË PSEUDOPESTIT TË SHPENDËVE, TË SHFAQUR NË SHTETIN E SPANJËS

Në mbështetje të pikës 4, të nenit 102 të Kushtetutës  dhe pikës 1, të nenit 43, të ligjit nr. 10465, datë 29.9.2011 “Për shërbimin veterinar në Republikën e Shqipërisë”, i ndryshuar,

URDHËROJ:

1. Ndalimin e importit dhe tranzitimit nga zonat e përcaktuara në pikën 2 të këtij urdhri për në territorin e Republikës së Shqipërisë të:

a) shpendëve të gjallë shtëpiakë;

b) zogjve 24 orësh;

c) mishit të freskët;

ç)  materialit biologjik të shpendëve të pashoqëruar me test diagnostik PCR të kryer 14 ditë  përpara mbledhjes, që vërteton mosprezencën e virusit; 

d) vezëve dhe produktet e vezëve të shpendëve, ku nuk është siguruar shkatërrimi i virusit të pseudopestit, përkatësisht në vezën e plotë nuk është bërë trajtimi në temperaturën 55oC në 2,521 sekonda, në vezën e lëngshme nuk është bërë trajtimi në 55oC në 2,278 sekonda, në të verdhën e vezës me 10% kriposje nuk është bërë trajtimi me temperaturë 55oC në 176 sekonda dhe në të bardhën e vezës së tharë nuk është bërë trajtimi në temperaturën 57oC në 50.4 orë;

 dh) produktet e mishit të shpendëve të patrajtuar termikisht përkatësisht:

i. 65oC në 39.8 sekonda;

ii. 70 oC në 3.6 sekonda;

iii. 74 oC në 0.5 sekonda;

iv. 80oC në 0.03 sekonda;

e) nënprodukteve të shpendëve të patrajtuar termikisht.

2. Zonat e prekura me sëmundjen e pseudopestit të shpendëve të shfaqur në shtetin e Spanjës janë sipas tabelës së mëposhtme:

	Nr.
	Ndarja Administrative

e Nivelit 1
	Ndarja Administrative e Nivelit 2
	Ndarja Administrative

e Nivelit 3*

	1.
	Comunitat Valenciana
	Valencia/València
	La Vall D'albaida-Castello de Rugat*

	2.
	Comunitat Valenciana
	Valencia/València
	La Vall D'albaida-Ontinyent*

	3.
	Castilla y León
	Valladolid
	Valladolid*

	4.
	Castilla y León
	Valladolid
	Olmedo*

	5.
	Castilla y León
	Valladolid
	Medina del Campo*

	6.
	Castilla y León
	Valladolid
	Peñafiel*

	7.
	Castilla y León
	Valladolid
	Tordesillas*

	8.
	Castilla y León
	Zamora
	Toro*

	9.
	Castilla y León
	Segovia
	Cuellar*

	10.
	Castilla y León
	Ávila
	San Pedro del Arroyo*

	11.
	Castilla y León
	Salamanca
	Peñaranda de Bracamonte*

	12.
	Castilla y León
	Segovia
	Santa Maria la Real de Nieva*


Shënime: Simboli (*) nënkupton zonën e infektuar që bllokohet.

3. Importi dhe tranzitimi i shpendëve të gjallë shtëpiakë, zogjve 24 orësh, mishit të freskët, materialit biologjik, vezëve dhe produkteve të vezëve, produktet e mishit të shpendëve dhe nënprodukteve të shpendëve, lejohet nga zona dhe kompartamente të shtetit të Spanjës të cilat nuk kanë pasur njoftim të sëmundjes së pseudopestit të shpendëve për 12 muajt e fundit.

4. Certifikata veterinare garanton origjinën e ngarkesës së ardhur.

5. Autoriteti Kombëtar i Ushqimit informon rregullisht Drejtorinë e Përgjithshme të Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit dhe Autoritetin Kombëtar të Veterinarisë dhe Mbrojtjes së Bimëve, për çdo ngarkesë të shpendëve të gjallë shtëpiakë, zogjve 24 orësh, mishit të freskët, materialit biologjik, vezëve dhe produkteve të vezëve, produktet e mishit të shpendëve dhe nënprodukteve të shpendëve që vijnë nga zonat e sipërcituara sipas pikes 2 të këtij urdhri.

6. Autoriteti Kombëtar i Ushqimit dhe Autoriteti Kombëtar i Veterinarisë dhe Mbrojtjes së Bimëve të informojnë të gjithë subjektet importuese të shpendëve të gjallë shtëpiakë, zogjve 24 orësh, shpendëve dekorativë, materialit biologjik, vezëve të shpendëve, mishit të shpendëve të patrajtuar termikisht dhe nënprodukteve të shpendëve të patrajtuar termikisht për hyrjen në fuqi të këtij urdhri. 
7. Ky urdhër nuk zbatohet për ngarkesat e certifikuara para datës së hyrjes në fuqi të këtij urdhri. 

8. Urdhëri nr. 758, datë 22.7.2026 “Për disa masa mbrojtëse ndaj sëmundjes së pseudopestit të shfaqur në shtetin e Spanjës”, shfuqizohet.

9. Për zbatimin e këtij urdhri, ngarkohen Drejtoria e Përgjithshme e Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit, Autoriteti Kombëtar i Veterinarisë dhe Mbrojtjes së Bimëve dhe Autoriteti Kombëtar i Ushqimit.
 Ky urdhër hyn në fuqi menjëherë dhe botohet në Fletoren Zyrtare.

ME URDHËR DHE DELEGIM

ZËVENDËSMINISTËR I BUJQËSISË DHE ZHVILLIMIT RURAL

Fatmir Guri


